ПЛАН-ПРОГРАМА

 ЗА ДЕЙНОСТТА НА НЧ „СЪЕДИНЕНИЕ-МИХАЛЦИ-1870“ ЗА 2022 г.

Настоящата програма за развитие на читалищната дейност в село Михалци се създава в изпълнение на чл. 26а, ал. 2 от ЗНЧ.

Народното читалище е важна институция в развитието на местната, а като цяло и на българската култура. Неговата основна дейност е да осъществява културен живот и приобщаване на жителите към постиженията, науката и изкуството.

НЧ „Съединение-Михалци-1870“ е вписано в регистъра на юридическите лица с нестопанска цел във ВЕЛИКОТЪРНОВСКИ ОКРЪЖЕН СЪД под №1272/1997 г. Вписано е и в регистъра на народните читалища под № 1030 и в търговския регистър и регистъра на ЮЛНЦ с Изх. №20201008130136 от 08.10.2020 г.

ОСНОВНИ ПРИОРИТЕТИ

Основните приоритети в програмата са ориентирани към развитието и обогатяването на културния живот в село Михалци и задоволяването на потребностите на жителите чрез:

-Запазване на обичаите и традициите на българския народ.

-Организиране на клубове, празненства и чествания на бележити дати.

-Развитие и подпомагане на любителското творчество.

-Разширяване на знанията на жителите на селото и приобщаването им към ценностите на науката, изкуството и културата.

-Осигуряване на достъп до информация.

ОСНОВНИ ДЕЙНОСТИ ЗА ПОСТИГАНЕ НА ПРИОРИТЕТИТЕ:

-Събиране и разпространяване на информация за родния край-присъствено и онлайн.

-Организиране на различни клубове по любителско творчество и работа с подрастващи и самодейни групи.

-Участия в общински, републикански и международни културни събития с цел културен обмен и сътрудничество- присъствено и онлайн.

-Организиране на обществени мероприятия и празници-присъствено и онлайн.

-Поддържане на библиотеката и читалнята.

-Обогатяване и поддържане на обществена колекция.

-Сътрудничество с местни организации.

-Подобряване на материалната база.

БИБЛИОТЕЧНА ДЕЙНОСТ

Библиотечната дейност е една от основните функции на читалището. В библиотеката се събират, обработват, съхраняват и предоставят за обществено ползване печатни произведения.

Библиотеката при НЧ „Съединение-Михалци-1870“ е вписана в регистъра на обществените библиотека под № 1698.

Основните задачи и усилия са насочени към:

-Попълване и обогатяване на библиотечния фонд.

-Изготвяне на витрини, онлайн информация за личности и събития.

-Принтиране, сканиране, оформяне на документи, справка за учащи при подготовка на теми, доклади и реферати. Проверка на сметки и фактури по електронен път. Помощ при попълване на документи при кандидатстване за работа, за социални помощи и др.

-Помощ при пазаруване и плащане на сметки на възрастните хора.

-Работа по текущи проекти.

Към 01.11.2021 г. библиотеката разполага с 10688 бр. книги.

За периода 01.11.2020 г.-01.11.2021 г. са постъпили 188 бр. книги, като 116 бр. са от дарения и 72 бр. по програма „Българските библиотеки-съвременни центрове за четене и информираност“ 2020 .

През тази година също спечелихме проект по тази програма и в момента сме в процес на изпълнението му.

Читателите към момента са 19 бр.

КУЛТУРНО-ПРОСВЕТНА ДЕЙНОСТ

Читалището ежегодно организира изяви по различни поводи, чествания, годишнини от местен и национален характер. За реализирането на инициативите се търси и намира подкрепа от Кметство село Михалци и Клуб на пенсионера село Михалци, с които се работи на добро ниво.

КАЛЕНДАР НА МЕРОПРИЯТИЯТА ЗА 2022 г.

1.Местни и национални празници

а/21.01.2022 г.-Традиционно честване на деня на родилната помощ

б/19.02.2022 г.-изработване на мартеници с децата от селото

в/19.02.2022 г.-Годишнина от Обесването на Васил Левски

г/01.03.2022 г.-Ден на самодееца,Ден на мартеницата

д/03.03.2022 г.-Национален празник на Р България

е/08.08.2022 г.-Международен ден на жената

ж/март-Отчетно събрание

з/22.04.2022 г.-Конкурс за Най-красиво великденско яйце

и/09.05.2022 г.-Ден на Европа

й/11.05.2022 г.-Годишнина от Априлското въстание

к/24.05.2022 г.-Ден на славянската писменост и култура,Празник на НЧ „Съединение-Михалци-1870“

л/02.06.2022 г.-Ден на Ботев и загиналите за свободата на България

м/06.07.2022 г.-145 години от Освобождението на село Михалци и откриване на обществена колекция.

н/август-„Забавно лято”- занимания с деца

о/август-Хоротеки с участието на любителски клуб по народни танци към читалището

п/01.10.2022 г.-Международен ден на възрастните хора

р/1.11.2022 г.-Ден на Народните будители

с/15-20.12.2022 г.-Коледна седянка

2.Участия на ЖВГ „Млади сърца”

а/ФФ „Павликени” в гр. Павликени

б/Общински събори и фестивали

в/Други фестивали и събори с конкурсен характер

ЧН си запазва правото да променя местата и датите и да допълва програмата.

СГРАДЕН ФОНД И СЪСТОЯНИЕ:

*Общата площ на читалището е 922.00 кв. м*

*Читалището разполага с кабинети.*

*Голям салон-500 места, малък салон-100 места ,две гримьорни, музикална стая, офис помещение, читалня, библиотека, етно кът-на първия етаж. Стая на втория етаж, която се е ползвала като партиен кабинет. Две складови помещения, коридори, мазета.*

 ***Покрива на сградата се нуждае от ремонт. В Големия салон поради течове през годините пада мазилка от тавана и може да пострада някой. Стените на сградата се лющят и пада мазилка. Улуците са в много лошо състояние,изгнили са ,а на места са паднали. При дъжд водата се стича по външната мазилка,а на места същата е паднала. Има нужда и от подмяна на ел.инсталацията. В Библиотеката от течовете се образува влага, която вреди на книгите.***

***ХУДОЖЕСТВЕНО ТВОРЧЕСКА ДЕЙНОСТ:***

*ЖВГ „Млади сърца“ продължава своята дейност и активно участие в местни и национални празници. Жените от групата с желание репетират и разучават нови песни за участия и събори и не се отказват въпреки възрастта си. Те са пример за всички нас със своята всеотдайност и трудолюбие.*

*Своята дейност продължава и клуба по народни танци, които и това лято организира и проведе няколко хоротеки.*

*ЧОВЕШКИ РЕСУРКИ:*

***1 бр. щатен персонал със средно специално образование и изкаран курс за библиотекар.***

Изпълнението на Програмата ще даде възможност за реализация на набелязаните цели, задачите и основните дейности. Успешното им изпълнение ще спомогне за опазването и съхранението на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения, да се запознаят с миналото на родния край,подпомагането и развитието на любителското художествено творчество.Ще стимулира младите талантливи хора. Уреждането и поддържането на библиотечните колекции ще подпомогне образователния процес в получаване на нови знания. Реализирането на инициативи ще допринесе за обогатяване на културния живот . Усвояването на знания за новите информационни технологии ще отвори вратата към необятното глобално пространство.

 Изготвил:

Лилия Дончева